pythainlp/thai-wiki-dataset-v3 huggingface dataset:
ปลาดินสอแดง

ปลาดินสอแดง (Coral red pencilfish; ) ปลาน้ำจืดขนาดเล็กชนิดหนึ่ง ในวงศ์ปลาดินสอ (Lebiasinidae)
นับเป็นปลาดินสอชนิดหนึ่งที่มีสีสันสวยงามที่สุด มีสีแดงสดทั่วทั้งตัว และมีลวดลายตัดแนวขวางเป็นเส้นสีดำ มีลักษณะเหมือนกันทั้งตัวผู้และตัวเมีย แต่ตัวผู้มักมีพฤติกรรมชอบอวดสีสันและลวดลายตามลำตัวข่มกันมากกว่า
เป็นปลาขนาดเล็ก มีความยาวเต็มที่ประมาณ 25–30 มิลลิเมตร เป็นปลาที่พบได้เฉพาะในแคว้นโลเรโต ประเทศเปรูเท่านั้น โดยอาศัยอยู่ในแหล่งน้ำหรือแม่น้ำขนาดเล็กที่มีพืชน้ำขึ้นอย่างหนาแน่น หรือในพื้นที่ป่าที่น้ำท่วมหรือน้ำที่มีสีชา
นิยมเลี้ยงกันเป็นปลาสวยงาม โดยนิยมเลี้ยงเป็นฝูงในตู้ไม้น้ำ ปัจจุบันเป็นปลาที่สามารถเพาะขยายพันธุ์ในที่เลี้ยงได้แล้ว
==อ้างอิง==
==แหล่งข้อมูลอื่น==
รูปและข้อมูลเพิ่มเติม  
วงศ์ปลาดินสอ
ปลาทวีปอเมริกาใต้
ปลาตู้
สิ่งมีชีวิตเฉพาะถิ่น
ฟร็องซัว อ็องแกลร์

ฟร็องซัว อ็องแกลร์ (François Englert; เกิด 6 พฤศจิกายน ค.ศ. 1932) เป็นนักฟิสิกส์เชิงทฤษฎีชาวเบลเยียม โดยได้รับรางวัลโนเบลสาขาฟิสิกส์ร่วมกับปีเตอร์ ฮิกส์ในปี ค.ศ. 2013 ในการค้นพบทฤษฎีกลไกของฮิกส์ (Higgs mechanism) ซึ่งสนับสนุนความเข้าใจเรื่องการกำเนิดมวลของอนุภาคต่าง ๆ โดยทฤษฎีดังกล่าวได้รับการยืนยันจากการค้นพบอนุภาคมูลฐานฮิกส์ จากการทดลองโดยใช้เครื่องชนอนุภาคขนาดใหญ่ (LHC) ในเซิร์น ตรวจวัดโดยเครื่อง ATLAS และ CMS
== อ้างอิง ==
== แหล่งข้อมูลอื่น ==
François Englert's personal webpage
นักฟิสิกส์ชาวยิว
นักฟิสิกส์ชาวเบลเยียม
ผู้ได้รับรางวัลโนเบลสาขาฟิสิกส์
ชาวเบลเยียมผู้ได้รับรางวัลโนเบล
บุคคลจากบรัสเซลส์
ศิษย์เก่าจากมหาวิทยาลัยเสรีแห่งบรัสเซลส์
บุคคลจากอูว์นีแวร์ซีเตลีบร์เดอบรูว์แซล
บุคคลจากมหาวิทยาลัยเทลอาวีฟ
วิรัตน์ ชมะนันทน์

คุณหญิงวิรัตน์ ชมะนันทน์ (เกิด 5 ธันวาคม พ.ศ. 2470) เป็นภริยาของพลเอกเกรียงศักดิ์ ชมะนันทน์ นายกรัฐมนตรีไทยคนที่ 15
== ประวัติ ==
คุณหญิงวิรัตน์ ชมะนันทน์ เป็นธิดาของนาวาโท หลวงชาญจักรกิจ กับนางเจริญ เกิดเมื่อวันที่ 5 ธันวาคม พ.ศ. 2470 จบการศึกษาจากคณะอักษรศาสตร์ จุฬาลงกรณ์มหาวิทยาลัย สมรสกับพลเอก เกรียงศักดิ์ ชมะนันทน์ อดีตนายกรัฐมนตรี มีบุตรธิดาด้วยกัน 2 คน คือ
พันโทพงศ์พิพัฒน์ ชมะนันทน์
คุณรัตนวรรณ ชมะนันทน์
เมื่อพลเอกเกรียงศักดิ์ ได้ดำรงตำแหน่งนายกรัฐมนตรีแล้ว คุณหญิงวิรัตน์ในฐานะภริยานายกรัฐมนตรี ได้ติดตามพลเอกเกรียงศักดิ์ไปปฏิบัติงานตามสถานที่ต่าง ๆ บ่อยครั้ง
นอกจากนี้คุณหญิงวิรัตน์ยังได้เป็นผู้ถือหุ้นของโรงพยาบาลพญาไทมากเป็นอันดับที่ 4 โดยมีจำวนหุ้น 1,320,000 หุ้น คิดเป็น 0.06 เปอร์เซ็นต์ ของการถือหุ้น
== เครื่องราชอิสริยาภรณ์ ==
== อ้างอิง ==
คุณหญิง
คู่สมรสของนายกรัฐมนตรีไทย
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ป.ม.
ผู้ได้รับเครื่องราชอิสริยาภรณ์ ท.จ. (ฝ่ายใน)
ลอสต์อินดิเอ็กโค

"ลอสต์อินดิเอ็กโค"  (ชื่อเดิม "Holding Company")  เป็นเพลงของวงดนตรีร็อกชาวอเมริกัน ลิงคินพาร์ก จากสตูดิโออัลบั้มชุดที่ 5 ของวง ลิฟวิงทิงส์ เพลงเผยแพร่ทางสถานีวิทยุ และดิจิตอลดาวน์โหลด ในวันที่ 19 ตุลาคม พ.ศ. 2555 แต่งโดยลิงคินพาร์ก และโปรดิวซ์โดยนักร้องนำของวง ไมค์ ชิโนดะ และ ริก รูบิน โดยเพลงนี้ได้รับการตอบรับที่ดีจากนักวิจารณ์เพลง
== มิวสิกวิดีโอ ==
เริ่มการถ่ายทำที่ ดีทรอยต์ รัฐมิชิแกน เมื่อวันที่ 1 และ 2 กรกฎาคม พ.ศ. 2555 วิดีโอเนื้อเพลงของเพลงนี้ได้ออกเผยแพร่เมื่อวันที่ 29 มิถุนายน พ.ศ. 2555 ต่อมามิวสิกวิดีโออย่างเป็นทางการออกเผยแพร่เป็นครั้งแรกที่เว็บไซต์ของเพลง เมื่อวันที่ 29 สิงหาคม พ.ศ. 2555 ไมค์ ชิโนดะ กล่าวว่าวิดีโอเวอร์ชันพิเศษที่จะทำนี้ออกแบบมาเพื่อดึงดูดผู้ฟังให้เข้าสู่โลกของเพลง วิดีโอต้องมีการเชื่อมต่อกับบัญชีในเฟซบุ๊ก เพื่อเข้าถึงมิวสิกวิดีโอ และดึงภาพจากบัญชีผู้ใช้มาปรากฏอยู่ที่ภาพในมิวสิกวิดีโอ ต่อมามิวสิกวิดีโอเวอร์ชันปกติได้อัปโหลดลงยูทูป ในวันที่ 4 กันยายน พ.ศ. 2555
วิดีโอแสดงภาพในอนาคตหลังจากความหายนะที่เกิดขึ้น และมีมนุษย์หลงเหลืออยู่น้อย และมีชายคนหนึ่ง (แสดงโดยนักร้องแร็ป "Gino the Ghost")  ที่เดินถือกระเป๋าใส่เอกสารไปในซากอาคารแห่งหนึ่ง เมื่อไปถึง เขาเปิดกระเป๋าออก และแจกจ่ายภาพในกระเป๋าให้กับคนจำนวนมาก เมื่อได้รับภาพแล้ว แต่ละคนได้ดูภาพที่ได้รับ หลังจากนั้นร่างของแต่ละคนก็ได้แตกสลายกลายเป็นฝุ่นผง ส่วนลิงคินพาร์กนั้นไม่ได้เล่นเพลงให้เห็นในวิดีโอ แต่จะปรากฏภาพสมาชิกของวงในกระเป๋าในตอนเริ่ม และอีกครั้งหนึ่งในตอนท้าย
== รายชื่อเพลง ==
เพลงทั้งหมดแต่งโดยลิงคินพาร์ก
== ชาร์ต ==
===ชาร์ตประจำสัปดาห์===
===ชาร์ตสิ้นปี===
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ 
เนื้อเพลงเต็มของเพลงนี้  ที่ MetroLyrics
เพลงของลิงคินพาร์ก
ซิงเกิลในปี พ.ศ. 2555
เพลงในปี พ.ศ. 2555
ตูมกาขาว

ตูมกาขาว   เป็นพืชในวงศ์ Loganiaceae เป็นไม้ยืนต้น เปลือกต้นสีเทาอมเหลือง ผลกลม เนื้อหนา สุกแล้วมีสีส้ม รับประทานได้ รากต้มน้ำเป็นยาแก้ท้องอืด เปลือกต้นเป็นยาเจริญอาหาร ชาวกะเรนนีใช้เปลือกต้นเป็นยาแก้ปวดท้อง
== อ้างอิง ==
ป่าแม่คำมี: ความหลากหลายทางชีวภาพจากอดีตถึงปัจจุบัน. กทม. สำนักวิจัยและพัฒนาป่าไม้. 2556
ตูมกาขาว มะติ่ง
สมุนไพร
สกุลแสลงใจ
ผลไม้
วงศ์กันเกรา

วงศ์กันเกราหรือ Loganiaceae เป็นวงศ์ของพืชมีดอกในอันดับ  Gentianales มีสมาชิก 13 สกุล แพร่กระจายในเขตร้อนทั่วโลก แต่เดิม วงศ์นี้มีสมาชิก 29 สกุล การศึกษาทางด้านไฟโลเจเนติกนั้นแสดงให้เห็นว่าบางกุลในวงศ์กันเกราอย่างกว้างนั้นควรย้ายออกไปวงศ์อื่น เช่น Gentianaceae, Gelsemiaceae, Plocospermataceae, Tetrachondraceae, Buddlejaceae, และ Gesneriaceae. ในการจัดจำแนกบางระบบ โดยเฉพาะของ Takhtajan ได้แตกวงศ์กันเกราออกเป็น 4 วงศ์; Strychnaceae, Antoniaceae, Spigeliaceae และ Loganiaceae  การศึกษาเกี่ยวกับดีเอ็นเอในปัจจุบันในอันดับ Gentianales สนับสนุนการจัดให้วงศ์กันเกรามี 13 สกุล
==สกุล==
{|
|- valign=top
|
Antonia Pohl
Bonyunia R. H. Schomb. ex Progel
Gardneria Wall.
Geniostoma J. R. Forst. & G.Forst.
Labordia Gaudich.
Logania R.Br.
Mitrasacme Labill.
|
Mitreola L.
Neuburgia Blume
Norrisia Gardner
Spigelia L.
Strychnos L.
Usteria Willd.
|}
===สกุลที่ถูกย้าย===
{|
|- valign=top
|
Androya H.Perrier -> Scrophulariaceae
Anthocleista Afzel. ex R.Br. -> Gentianaceae
Buddleja L. -> Scrophulariaceae
Desfontainia Ruiz & Pav. -> Columelliaceae
Emorya Torr. -> Scrophulariaceae
Fagraea Thunb. -> Gentianaceae
Gelsemium Juss. -> Gelsemiaceae
Gomphostigma Turcz. -> Scrophulariaceae
|
Mostuea Didr. -> Gelsemiaceae
Nuxia Comm. ex Lam. -> Stilbaceae
Peltanthera Benth. -> Gesneriaceae
Plocosperma Benth. -> Plocospermataceae
Polypremum L. -> Tetrachondraceae
Potalia Aubl. -> Gentianaceae
Retzia Thunb. -> Stilbaceae
|}
==อ้างอิง==
Struwe, L., V. A. Albert, and B. Bremer 1994. Cladistics and family level classification of the Gentianales. Cladistics 10: 175–205.
วงศ์กันเกรา
อาเซอร์เรล บากู

อาเซอร์เรล บากู (Azərreyl Bakı QVK; Azerrail Baku) เป็นสโมสรวอลเลย์บอลหญิงในประเทศอาเซอร์ไบจาน โดยมีสนามเหย้าการแข่งขันของสโมสรแห่งนี้คือสปอร์ตส์เกมส์พาเลซในบากู
ทั้งนี้นักกีฬาวอลเลย์บอลหญิงไทย คือ นางสาวมลิกา กันทอง ได้ไปเล่นในตำแหน่ง OPP หรือ opposit และได้เป็นกัปตันทีม Azerrail baku ในฤดูกาล 2016-2017
== ประวัติ ==
ในเดือนเมษายน ค.ศ. 2011 ทางสโมสรสามารถครองแชมป์การแข่งขันวีเมนส์ซีอีวีท็อปทีมคัพครั้งที่สอง ได้เป็นครั้งแรกในประวัติศาสตร์ของทีม โดยพวกเขาสามารถเอาชนะทีมโลโคโมทีฟ บากู ในรอบสุดท้ายที่ประเทศอาเซอร์ไบจาน
== ทีม ==

ฤดูกาล 2016-2017
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#009900"
| align=center|หมายเลข
| align=center|ผู้เล่น
| align=center|ตำแหน่ง
| align=center|ส่วนสูง (ม.)
| align=center|วันเดือนปีเกิด
|- align=left
|- align="lef
|1
| อังเนรีส บาร์กัส
|ตัวบล็อกกลาง
|1.96
|07/08/1981
|- align="left"
|2
| คเซนียา โควาเลงโก
|ตัวบล็อกกลาง
|1.90
|21/11/1986
|- align="left"
|4
| มลิกา กันทอง C
|OPP ตัวตรบตรงข้าม
|1.77
|08/01/1987
|- align="left
|5
| โอดีนา อาลีเยวา
|หัวเสา
|1.86
|22/05/1990
|- align="left"
|6
| ลีซา ทอมเซน
|ตัวรับอิสระ
|1.72
|20/08/1984
|- align="left
|8
| นาทาวัน กาสิโมวา
|มือเซ็ต
|1.78
|08/07/1985
|- align="left
|9
| กีอารา ดี อีอูลีโอ
|หัวเสา
|1.85
|05/05/1985
|- align="left
|10
| จานา มาเทียซอฟสกา
|หัวเสา
|1.98
|07/07/1987
|- align="left
|11
| เจสสิกา โจนส์
|ตัวบล็อกกลาง
|1.87
|15/11/1986
|- align="left
|12
| วาเลรียา โคโรเทงโก
|ตัวรับอิสระ
|1.74
|29/01/1984
|- align="left
|14
| มาร์กาเรทา โคซูค
|หัวเสา
|1.87
|30/10/1986
|- align="left
|15
| ยูซีเดย์ ซีลีเอ กาปีตาโน
|มือเซต
|1.85
|11/11/1984
|- align="left
|17
| โพลีนา ราฮีโมวา
|หัวเสา
|1.98
|05/06/1990
|- align="left
|}
== เกียรติประวัติ ==
วีเมนส์ชาลเลนจ์คัพ
* ผู้ชนะเลิศ: ฤดูกาล 2010/2011
วีเมนส์ซีอีวีท็อปทีมคัพ:
* ผู้ชนะเลิศ: ฤดูกาล 2001/2002
* อันดับสาม : ฤดูกาล 1992/1993
== นักวอลเลย์บอลในอดีต ==
นุศรา ต้อมคำ
ปิยะนุช แป้นน้อย
มาโนน เฟลียร์
มลิกา กันทอง
== อ้างอิง ==
== แหล่งข้อมูลอื่น ==
 
สโมสรวอลเลย์บอลในประเทศอาเซอร์ไบจาน
สโมสรกีฬาที่ก่อตั้งในปี พ.ศ. 2543
วงศ์สายน้ำผึ้ง

วงศ์สายน้ำผึ้ง หรือ Caprifoliaceae เป็นวงศ์ของพืชใบเลี้ยงคู่ มีสมาชิก 860 สปีชีส์ 42 สกุล พบความหลากหลายมากในอเมริกาเหนือและเอเชียตะวันออก ไม่พบในเขตร้อนและแอฟริกาใต้
==การจัดจำแนก==
Diervilloideae
Diervilla (Bush Honeysuckle): 3 สปีชีส์
Weigela: 10 species.
Caprifolioideae s.l.
Heptacodium (Seven-son Flower): 1 สปีชีส์
Leycesteria: 6 สปีชีส์
Lonicera (Honeysuckle): 180 สปีชีส์
Symphoricarpos (Snowberry): 17 สปีชีส์
Triosteum (Horsegentian): 6 สปีชีส์
Linnaeoideae
Abelia: 30 สปีชีส์
Dipelta: 4 สปีชีส์
Kolkwitzia (Beautybush): 1 สปีชีส์
Linnaea (Twinflower): 1 สปีชีส์
Morinoideae
Cryptothladia 
Morina
Zabelia
Dipsacoideae
Acanthocalyx: 3 สปีชีส์
Dipsacus  (teasel): 15 สปีชีส์
Pterocephalus: 25 สปีชีส์
Scabiosa (Scabious, Pincushion flower): 30 สปีชีส์
Triplostegia
Valerianoideae
Centranthus: 12 สปีชีส์
Fedia
Nardostachys : 3 สปีชีส์
Patrinia: 17 สปีชีส์
Plectritis (Seablushes): 5 สปีชีส์
Valeriana (Valerians): 125 สปีชีส์
Valerianella (Cornsalads): 20 สปีชีส์
==อ้างอิง==
Flowering Plants of the World, 1987, Vernon H. Heywood,  Andromeda Oxford Ltd., ISBN 90-5210-165-5
Botanica,  Gordon Cheers, Random House Australia, ISBN 3-8290-1953-X
==แหล่งข้อมูลอื่น==
Caprifoliaceae in Topwalks
Caprifoliaceae  in L. Watson and M.J. Dallwitz (1992 onwards). The families of flowering plants: descriptions, illustrations, identification, information retrieval.  http://delta-intkey.com 
Species account : Caprifoliaceae
Comparison Table for the Cornidae 
วงศ์สายน้ำผึ้ง
ผู้ฝึกสอน (ฮอกกี้น้ำแข็ง)

ผู้ฝึกสอนในกีฬาฮอกกี้น้ำแข็ง เป็นผู้รับผิดชอบในการกำกับทีมในช่วงการแข่งขันและการฝึกซ้อม, เตรียมกลยุทธ์ และตัดสินใจที่ซึ่งผู้เล่นจะได้มีส่วนร่วมในการแข่งขัน
ความรับผิดชอบเฉพาะของผู้ฝึกสอนจะแตกต่างกันไปตามระดับที่พวกเขาได้ทำการฝึกสอน ยกตัวอย่างเช่น ลักษณะเฉพาะของการฝึกสอนในระดับอาชีพ ผู้ฝึกสอนจำเป็นต้องมีทักษะในการจัดการกับสื่อ ซึ่งในระดับอาชีพ ในแต่ละการแข่งขัน ผู้ฝึกสอนจะให้ความสำคัญอย่างยิ่ง โดยผู้ฝึกสอนจะวิเคราะห์การแข่งขันครั้งที่ผ่านมา และเตรียมความพร้อมสำหรับการแข่งขันในอนาคต รวมถึงผู้ฝึกสอนยังมีความสำคัญในการกำหนดรูปแบบการเล่นของทีมฮอกกี้น้ำแข็ง ในขณะที่การเอาชนะคือความรับผิดชอบหลักในระดับอาชีพ ส่วนในฮอกกี้น้ำแข็งยุวชน การสอนให้เล่นได้เก่งขึ้นจะเป็นสิ่งสำคัญ ในกรณีของการฝึกสอนฮอกกี้น้ำแข็งระดับเยาวชน ยุทธศาสตร์และยุทธวิธียังจำเป็นต้องใช้ โดยจะมีความรับผิดชอบที่เพิ่มขึ้นของการเรียนการสอนทักษะพื้นฐานและกฎของการแข่งขัน, การสร้างความสนุกสนานในสถานที่ที่ปลอดภัย, การพัฒนาอุปนิสัย, การสอนสมรรถภาพทางกาย และความสามารถในการสื่อสารเชิงบวก
== ดูเพิ่ม ==
หัวหน้าผู้ฝึกสอน
ผู้ฝึกสอน
== อ้างอิง ==
== แหล่งข้อมูลอื่น ==
International Ice Hockey Federation Coaches' Corner
NHL & WHA Coach Directory at Sports Reference
Hockey Canada Coaching Program
USA Hockey coaching 
ฮอกกี้น้ำแข็ง
ไตรกีฬาคนเหล็ก

ไตรกีฬาคนเหล็ก (Ironman Triathlon) คือ การแข่งขันไตรกีฬาระยะไกล ซึ่งจัดภายใต้สมาคมไตรกีฬาโลก ประกอบด้วยการว่ายน้ำ  การขี่จักรยาน  และการวิ่งมาราธอน  โดยแข่งขันแบบต่อเนื่อง ไม่มีหยุดพัก การแข่งขันกีฬาดังกล่าวจัดได้ว่าเป็นการแข่งขันกีฬาที่ยากชนิดหนึ่งในโลก
การแข่งขันไตรกีฬาคนเหล็กนั้นจำกัดเวลาในการแข่งขัน นักกีฬาจะต้องแข่งขันให้เสร็จภายใน 17 ชั่วโมง โดยการแข่งขันจะเริ่มปล่อยตัวเวลา 7 นาฬิกา จะมีการตัดตัวสำหรับการว่ายน้ำ 2.4 ไมล์ (3.9 กิโลเมตร) เมื่อเวลา 9.20 น. (2 ชั่วโมง 20 นาที) ตัดตัวสำหรับการขี่จักรยาน เมื่อเวลา 17:30 น. (8 ชั่วโมง 10 นาที) นักกีฬาจะต้องวิ่งมาราธอนเสร็จภายในเที่ยงคืน (6 ชั่วโมง 30 นาที) นักกีฬาคนใดที่สามารถเข้าเส้นชัยภายในเวลาดังกล่าวจะถูกเรียกว่า “ไอเอิร์นแมน”
ปัจจุบันชื่อ “ไตรกีฬาคนเหล็ก” เป็นที่รู้จักกันในนามของการแข่งขันไตรกีฬาคนเหล็กชิงแชมป์โลก โดยจะจัดเป็นประจำทุกปีที่ไคลัว โคน่า รัฐฮาวาย โดยเริ่มจัดตั้งแต่ปี 1978 (และมีการแข่งขันในอีกหลายที่เพิ่มเติมในปี 1982) และตามด้วยการแข่งขันไตรกีฬาคนเหล็กอีกหลายครั้งเพื่อการคัดตัวนักกีฬาไปแข่งไตรกีฬาคนเหล็กชิงแชมป์โลก การแข่งขันไตรกีฬาคนเหล็กชิงแชมป์โลกนั้นเป็นที่เลื่องลือว่าเป็นการแข่งขันที่เหนื่อยมาก และสภาพสถานที่แข่งขันนั้นยากแก่การที่นักกีฬาจะทนทานได้ ซึ่งการถ่ายทอดกีฬาดังกล่าวเคยได้รับรางวัลเอ็มมี มาแล้ว
อย่างไรก็ตาม ยังมีแข่งขันไตรกีฬาที่มีระยะทางเดียวกับไตรกีฬาคนเหล็ก แต่ไม่ได้ใช้ลิขสิทธ์ของสมาคมไตรกีฬาโลก อาทิ รายการชาเลนช์รูธ และรายการไตรกีฬานอร์สแมน
== หมายเหตุ ==
== อ้างอิง ==
== แหล่งข้อมูลอื่น ==
Ironman.com
World Triathlon Corporation
k226.com - Directory of all other non-WTC 'Iron-distance' races
ราฟีญา (นักฟุตบอลเกิด พ.ศ. 2536)

ราฟาแอล อัลกังตารา ดู นาซีเม็งตู (Rafael Alcântara do Nascimento); เกิด 12 กุมภาพันธ์ ค.ศ. 1993) หรือที่รู้จักกันโดยทั่วไป ว่า ราฟีญา (Rafinha เป็นนักฟุตบอลอาชีพชาวบราซิล เขาลงเล่นในตำแหน่งกองกลางตัวกลางให้กับปารีแซ็ง-แฌร์แม็ง และทีมชาติบราซิล
เขาเริ่มอาชีพของเขากับบาร์เซโลนา เขาลงเล่นให้กับทีมชุดใหญ๋ครั้งแรกในปี ค.ศ. 2011 หลังจากนั้นเขาถูกยืมตัวสู่เซลตาเดบิโกในปี ค.ศ. 2013 ก่อนจะกลับสู่สโมสรเดิมอีกครั้งในปีถัดมา
ราฟีญาเป็นตัวแทนของทั้งทีมชาติสเปนและทีมชาติบราซิลในระดับเยาวชน ก่อนจะเลือกเล่นให้กับทีมชาติบราซิลชุดใหญ่ในปี ค.ศ. 2015
== สถิติอาชีพ ==
===สโมสร===
บันทึก
===ทีมชาติ===
 (ประตูของบราซิลอยู่ที่ลำดับแรก)
{|class="wikitable collapsible"
|-
! # !! วันที่ !! สนาม !! คู่แข่ง !! ประตูที่ !! ผล !! รายการ
|-
| 1. || 8 กันยายน ค.ศ. 2015 || สนามกีฬายิลเลตต์ ฟอกซ์โบโร สหรัฐ || ||align=center| 3–0 || style="text-align:center;"| 4–1 || กระชับมิตร
|}
==อ้างอิง==
==แหล่งข้อมูลอื่น==
FC Barcelona profile
ผู้เล่นเซลตาเดบิโก
นักฟุตบอลชาวสเปน
นักฟุตบอลชาวบราซิล
ผู้เล่นในลาลิกา
ผู้เล่นในลีกเอิง
ผู้เล่นสโมสรฟุตบอลบาร์เซโลนา
นักฟุตบอลในโอลิมปิกฤดูร้อน 2016
นักฟุตบอลต่างชาติในลีกสเปน
ผู้เล่นในชุดชนะเลิศยูฟ่าแชมเปียนส์ลีก
ผู้เล่นสโมสรฟุตบอลปารีแซ็ง-แฌร์แม็ง
บุคคลจากเซาเปาลู
เมดิเตอร์เรเนียนเกมส์ 1955

กีฬาเมดิเตอร์เรเนียนเกมส์ 1955 (Juegos Mediterráneos 1955) การแข่งขันนี้จัดขึ้นที่บาร์เซโลนา แคว้นกาตาลุญญา ประเทศสเปน
==ประเทศที่เข้าร่วมการแข่งขัน==
(169)
(287)
(278)
(73)
(195)
(34)
(4)
(14)
(41)
(40)
==ประเภทกีฬา==
กรีฑา
บาสเกตบอล
ชกมวย
ขี่จักรยาน
ดำน้ำ
ขี่ม้า
ฟันดาบ
ฮอกกี้สนาม
ฟุตบอล
ยิมนาสติก
โรลเลอร์ฮอกกี้
พายเรือ
รักบี้
เรือใบ
ยิงปืน
ว่ายน้ำ
โปโลน้ำ
ยกน้ำหนัก
มวยปล้ำ
เมดิเตอร์เรเนียนเกมส์
โรเบร์โต กรุซ

โรเบร์โต กรุซ (Roberto Cruz) เกิดเมื่อ 21 พฤศจิกายน พ.ศ. 2484 ที่เมืองบากีโอ ประเทศฟิลิปปินส์ สถิติการชก 44 ครั้ง ชนะ 29 (น็อค 12) เสมอ 3 แพ้ 12
== ประวัติ ==
กรุซขึ้นชกมวยสากลครั้งแรกเมื่อ 10 กุมภาพันธ์ พ.ศ. 2498 แพ้คะแนน เลาเรียโน ญาเรนาส ที่ ฟิลิปปินส์ หลังจากนั้น ได้ขึ้นชกชนะเป็นส่วนใหญ่ กรุซได้ชิงแชมป์ฟิลิปปินส์เฉพาะกาลรุ่นเฟเธอร์เวทเมื่อ 5 มิถุนายน พ.ศ. 2502 ชนะน็อค กิล ฟลอเรส ยก 8 ได้แชมป์ไปครอง และได้ชิงแชมป์จริงเมื่อวันที่ 1 ตุลาคม ปีเดียวกัน ชนะคะแนน เลโอ เอสปีโนซา ได้แชมป์มาครองอีก จากนั้น ขึ้นชกชนะเป็นส่วนใหญ่ และเคยชกชนะน็อค สมพงษ์ พิทักษ์สมุทร ยก 5 ที่ฟิลิปปินส์ด้วย  ต่อมา กรุซชิงแชมป์ฟิลิปปินส์รุ่นเวลเตอร์เวท เมื่อ 26 เมษายน พ.ศ. 2504 ชนะคะแนน ร็อกกี้ กาลิงโก ได้แชมป์มาครอง เขาป้องกันแชมป์ไว้ได้ 1 ครั้ง และเคยชกชนะคะแนน มนต์ชัย ร.ฟ.ท. ที่ฟิลิปปินส์ด้วย
ต่อมา กรุซได้ไปชิงแชมป์โลกรุ่นไลท์เวลเตอร์เวท  WBA ที่สหรัฐเมื่อ 21 มีนาคม พ.ศ. 2506 ซึ่งกรุซเป็นฝ่ายชกแบตลิง ทอร์เรสลงไปนับแปดถึงสองครั้งในยกแรก ก่อนจะเป็นฝ่ายชนะน็อคในยกนี้ ได้แชมป์โลกมาครอง กรุซขึ้นชกป้องกันแชมป์ครั้งแรกในฟิลิปปินส์เมื่อ 15 มิถุนายน พ.ศ. 2506 กับเอ็ดดี เพอร์กิน ซึ่งกรุซถูกชกลงไปนับแปดในยกแรก ก่อนจะเป็นฝ่ายแพ้คะแนน เสียแชมป์ไป หลังจากนั้น กรุซยังคงขึ้นชกอย่างต่อเนื่อง แต่ไม่ได้ชิงแชมป์โลกอีก เขาขึ้นชกครั้งสุดท้ายเมื่อ 28 กันยายน พ.ศ. 2511 แพ้น็อค เฟล เปดรานซา ยก 3 ที่ฟิลิปปินส์ จากนั้นก็แขวนนวมไป
== เกียรติประวัติ ==
แชมป์ฟิลิปปินส์รุ่นเฟเธอร์เวท
แชมป์ฟิลิปปินส์รุ่นเวลเตอร์เวท
แชมป์โลกรุ่นไลท์เวลเตอร์เวท WBA WBC
* ชิง 21 มีนาคม 2506 ชนะน็อค แบตลิง ทอร์เรส ยก 1
* เสียแชมป์ 15 มิถุนายน 2506 แพ้คะแนน เอ็ดดี เพอร์กิน
== อ้างอิง ==
สถิติการชก boxrec.com  
นักมวยสากลชาวฟิลิปปินส์รุ่นเฟเธอร์เวท
นักมวยสากลชาวฟิลิปปินส์รุ่นเวลเตอร์เวท
นักมวยสากลชาวฟิลิปปินส์รุ่นซูเปอร์ไลท์เวท
แชมป์มวยสากลประเทศฟิลิปปินส์
แชมป์โลก WBA
แชมป์โลก WBC
บุคคลจากจังหวัดเบงเก็ต
อักษรซูราเบ

อักษรซูราเบ (Sorabe หรือ Sora-be, سُرَبِ, ) เป็นอักษรอาหรับที่ใช้เขียนภาษามาลากาซีในช่วงประมาณพุทธศตวรรษที่ 20 คำว่าซูราเบนั้นแปลตรงตัวว่าการเขียนใหญ่ โดยมาจากภาษาอาหรับ "sura" (การเขียน) และภาษามาลากาซี "be" (ใหญ่) ระบบการเขียนนี้ถูกนำเข้ามาผ่านทางการค้ากับชาวอาหรับมุสลิม แต่นักวิชาการบางกลุ่มเห็นว่าอาจจะได้รับจากมุสลิมชาวชวา เนื่องจากมีความคล้ายคลึงระหว่างอักษรซูราเบกับอักษรเปโกนที่ใช้เขียนภาษาชวา อักษรนี้ที่เป็นลายมือเขียนราว 200 ชิ้นนั้นพบว่าไม่มีอันที่เขียนก่อนพุทธศตวรรษที่ 22
== อักษร ==
ตารางข้างล่างแสดงพยัญชนะทั้งหมดในอักษรซูราเบ อักษรเหล่านี้ไม่ได้แสดงถึงสัทวิทยาทุกแบบของภาษามาลากาซีทั้งหมดอย่างสมบูรณ์
===สระ===
==ตัวอย่าง==
ข้อความข้างล่างมาจากปฏิญญาสากลว่าด้วยสิทธิมนุษยชนข้อที่ 1 ในภาษามาลากาซี
==ดูเพิ่ม==
มาดากัสการ์
มาลากาซี
== อ้างอิง ==
==บรรณานุกรม==
Adelaar K.A. & Himmelmann N. (2004), The Austronesian Language of Asia and Madagascar, Routledge [https://books.google.com/books?id=5i1aMcmLWlMC&q=Malagasy&pg=PR14] .
Ferrand, Gabriel (1905). Les migrations musulmanes et juives à Madagascar. Paris: Revue de l'histoire des religions.
Mr. Kasanga Fernand (1990), Fifindra-monina, Librairie FLM, Antananarivo.
Simon P. (2006) La langue des ancêtres. Ny Fitenin-drazana. Une périodisation du malgache des origines au XVe siècle, L'Harmattan Book containing Malagasy manuscripts in Sorabe alphabet, plus transliteration and translation (1906) Un Texte Arabico-Malgache Du XVIe siècle By FERRAND, Gabriel [http://ia800309.us.archive.org/29/items/untextearabicoma00pariuoft/untextearabicoma00pariuoft.pdf http://ia800309.us.archive.org/29/items/untextearabicoma00pariuoft/untextearabicoma00pariuoft.pdf
La Case, les Sorabe, l'Histoire
Arabic in Madagascar, Kees Versteegh, Bulletin of the School of Oriental and African Studies, 2001
East Barito: Who Were the Malayo-Polynesian Migrants to Madagascar?
ภาษามาลากาซี
อักษรอาหรับ
การปฏิวัติ ค.ศ. 1989

การปฏิวัติ ค.ศ. 1989 (Revolutions of 1989) เป็นส่วนหนึ่งของคลื่นการปฏิวัติในช่วงปลายคริสต์ทศวรรษ 1980 และต้นคริสต์ทศวรรษ 1990 อันส่งผลให้ระบอบคอมมิวนิสต์ในยุโรปตอนกลางและตะวันออกรวมถึงภูมิภาคอื่น ๆ ทั่วโลกล่มสลาย ในบางครั้งช่วงสมัยนี้ถูกเรียกขานว่าเป็น ฤดูใบไม้ร่วงของประชาชาติ (Autumn of Nations) ซึ่งเป็นวาทกรรมล้อเลียนของ ฤดูใบไม้ผลิของประชาชาติ (Spring of Nations) ที่บางครั้งใช้หมายถึงการปฏิวัติ ค.ศ. 1848 การปฏิวัตินี้เริ่มมาจากเหตุการณ์ที่สหภาพโซเวียตผ่อนปรนนโยบายต่างประเทศกับชาติตะวันตกส่งผลให้ระบอบคอมมิวนิสต์ในยุโรปตะวันออกเริ่มสั่นคลอนนำไปสู่การเรียกร้องเสรีภาพและประชาธิปไตยในยุโรปตะวันออกให้มีสิทธิมากขึ้นส่งผลให้ประเทศคอมมิวนิสต์ในหลายๆประเทศล่มสลายและนำไปสู่การล่มสลายของสหภาพโซเวียตอีกด้วย
== ภูมิหลัง ==
ในปี ค.ศ.1980  ประเทศโปแลนด์มีการรวมตัวและเรียกร้องของสหภาพแรงงานหรือโซลิดาริตีภายใต้การนำของแลค วาแวนซาซึ่งต่อมากลายเป็นประธานาธิบดีคนแรกของโปแลนด์ได้มีการเดินขบวนในการต่อต้านรัฐโดยใช้วิธีดื้อแพ่งเพื่อแสดงออกทางด้านสิทธิของชนชั้นแรงงานทำให้กองทัพโปแลนด์ซึ่งนำโดยวอยแชค ยารูแซลสกีได้ทำการประกาศกฎอัยการศึกในปี 1981
==นโยบายของกอร์บาเชฟ==
ในช่วงที่ผู้นำสหภาพโซเวียตมีฮาอิล กอร์บาชอฟมีนโยบายปฎิรูปเศรษฐกิจภายในประเทศหรือที่เราเรียกกันว่าเปเรสตรอยคาซึ่งปัจจัยที่นายกอร์บาเชฟปฎิรูปนั้นก็คือเศรษฐกิจของสภาพโซเวียตในช่วงนั่นอยู่ในระดับต่ำเพราะงบประมาณที่โซเวียตได้นั้นหันไปทำสงครามในอัฟกานิสถานและผลิตยุทธโนปกรณ์จนหมดส่งผลให้ประเทศสหภาพโซเวียตขนาดนั้นมีรายได้ต่ำมากทำให้นโยบายของกอร์บาเชฟดังกล่าวมีการปฎิรูปให้ทันสมัยมากขึ้นรวมไปถึงให้ประชาชนมีสิทธิเสรีภาพในการแสดงออกและวิจารณ์การทำงานของพรรคคอมมิวนิสต์แห่งสหภาพโซเวียตอีกด้วยซึ่งนโยบายดังกล่าวเรียกว่ากลัสนอสต์
== การตื่นตัวทางการเมือง ==
 หลังจากเหตุการณ์ที่โปแลนด์ประกาศกฎอัยการศึกในปี พ.ศ.2524 ผู้คนต่างลี้ภัยและไปจัดตั้งกลุ่มโซลิดาริตีอย่างลับๆในช่วงกลางคริสตวรรษที่ 80 อย่างไรก็ตามในช่วงปลายทศวรรษ 1980 ความเป็นปึกแผ่นเริ่มแข็งแกร่งพอที่จะขัดขวางความพยายามในการปฏิรูปของนายพลจารูเซลสกี้ได้มีการประท้วงใหญ่ในปี 1988 เพื่อให้มีการจัดการเลือกตั้งเสรีและสิทธิเสรีภาพในการแสดงออกจนกระทั่งในปี 1989 ฝ่ายนิติบัญญัติของโปแลนด์มีมติเห็นชอบให้จัดการเลือกตั้งเสรีทำให้ประชาชนมีสิทธิมากขึ้น
== การเลือกตั้งสายเสรีในยุโรปกลางและยุโรปตะวันออก ค.ศ. 1989–1991 ==
สหภาพโซเวียต – 26 มีนาคม ค.ศ. 1989
โปแลนด์ – 4 มิถุนายน ค.ศ. 1989
เติร์กเมนิสถาน – 7 มกราคม ค.ศ. 1990
อุซเบกิสถาน – 18 กุมภาพันธ์ ค.ศ. 1990
ลิทัวเนีย – 24 กุมภาพันธ์ ค.ศ. 1990
มอลโดวา – 25 กุมภาพันธ์ ค.ศ. 1990
คีร์กีซสถาน – 25 กุมภาพันธ์ ค.ศ. 1990
ทาจิกิสถาน – 25 กุมภาพันธ์ ค.ศ. 1990
เบลารุส – 3 มีนาคม ค.ศ. 1990
รัสเซีย – 4 มีนาคม ค.ศ. 1990
ยูเครน – 4 มีนาคม ค.ศ. 1990
เยอรมนีตะวันออก – 18 มีนาคม ค.ศ. 1990
เอสโตเนีย – 18 มีนาคม ค.ศ. 1990
ลัตเวีย – 18 มีนาคม ค.ศ. 1990
ฮังการี – 25 มีนาคม ค.ศ. 1990
คาซัคสถาน – 25 มีนาคม ค.ศ. 1990
สโลวีเนีย – 8 เมษายน ค.ศ. 1990
โครเอเซีย – 24 เมษายน ค.ศ. 1990
โรมาเนีย – 20 พฤษภาคม ค.ศ. 1990
อาร์มีเนีย – 20 พฤษภาคม ค.ศ. 1990
เช็กโกสโลวาเกีย – 8 มิถุนายน ค.ศ. 1990
บัลแกเรีย – 10 มิถุนายน ค.ศ. 1990
อาเซอร์ไบจาน – 30 กันยายน ค.ศ. 1990
จอร์เจีย – 28 ตุลาคม ค.ศ. 1990
มาซิโดเนีย – 11 พฤศจิกายน ค.ศ. 1990
บอสเนียและเฮอร์เซโกวีนา – 18 พฤศจิกายน ค.ศ. 1990
เซอร์เบีย – 8 ธันวาคม ค.ศ. 1990
มอนเตเนโกร – 9 ธันวาคม ค.ศ. 1990
แอลเบเนีย – 7 เมษายน ค.ศ. 1991
== อ้างอิง ==
 
การเมืองโลก
ทุนนิยม
พรทิพย์ จาละ

คุณพรทิพย์ จาละ กรรมการผู้ทรงคุณวุฒิในคณะกรรมการพัฒนาระบบราชการ อดีตสมาชิกสภานิติบัญญัติแห่งชาติ เป็นอดีตเลขาธิการคณะกรรมการกฤษฎีกา ระหว่างปี พ.ศ. 2547 ถึงปี พ.ศ. 2553 และเป็นคณะกรรมการข้าราชการพลเรือน (ก.พ.)
== ประวัติ ==
คุณพรทิพย์ จาละ เกิดเมื่อวันที่ 16 ธันวาคม พ.ศ. 2492 สำเร็จการศึกษาระดับปริญญาตรี นิติศาสตรบัณฑิต (เกียรตินิยมดี) จากคณะนิติศาสตร์ มหาวิทยาลัยธรรมศาสตร์ ระดับปริญญาโท ทางด้านกฎหมาย จากมหาวิทยาลัยมิชิแกน และเนติบัณฑิตไทย จากสำนักอบรมศึกษากฎหมายแห่งเนติบัณฑิตยสภา
คุณพรทิพย์ จาละ ได้รับพระราชทานเครื่องราชอิสริยาภรณ์จุลจอมเกล้าชั้น จตุตถจุลจอมเกล้า แต่เดิมนั้น โดยที่มิได้สมรสจึงใช้คำนำหน้านามว่า "คุณ" แต่ล่าสุดเมื่อวันที่ 4 มีนาคม พ.ศ. 2565 ได้มีพระบรมราชโองการโปรดเกล้าฯ ให้สตรีผู้ที่ได้รับพระราชทานเครื่องราชอิสริยาภรณ์ตระกูลจุลจอมเกล้าตั้งแต่ชั้นจตุตถจุลจอมเกล้า (จ.จ.) จนถึงชั้นทุติยจุลจอมเกล้า ใช้คำนำหน้านามว่า "คุณหญิง" ทั้งหมด โดยมิต้องคำนึงว่าสมรสแล้วหรือไม่ ตั้งแต่วันที่ 3 มีนาคม พ.ศ. 2565 ดังนั้นคำนำหน้านามคุณพรทิพย์จึงไม่ถูกเปลี่ยน
== การทำงาน ==
คุณพรทิพย์ จาละ ได้รับแต่งตั้งเป็นเลขาธิการคณะกรรมการกฤษฎีกา (นักบริหาร 11) สำนักงานคณะกรรมการกฤษฎีกา สำนักนายกรัฐมนตรี ในปี พ.ศ. 2547 ในรัฐบาลของนาย ทักษิณ ชินวัตร
ในรัฐบาลพลเอกสุรยุทธ์ จุลานนท์ ได้แต่งตั้งคุณพรทิพย์ จาละ เป็นคณะกรรมการธนาคารแห่งประเทศไทย โดยคำแนะนำของรัฐมนตรีว่าการกระทรวงการคลัง ต่อมาในรัฐบาลอภิสิทธิ์ เวชชาชีวะ  ได้แต่งตั้งคุณพรทิพย์ จาละ เป็นคณะกรรมการในศูนย์อำนวยการแก้ไขสถานการณ์ฉุกเฉิน
ต่อมาภายหลังการยึดอำนาจการปกครองของคณะรักษาความสงบแห่งชาติ ในเดือนพฤษภาคม พ.ศ. 2557 ได้แต่งตั้งคุณพรทิพย์ จาละ เป็นสมาชิกสภานิติบัญญัติแห่งชาติ
ในวันที่ 14 มิถุนายน พ.ศ. 2559 ได้รับแต่งตั้งเป็นคณะกรรมการพัฒนาระบบราชการ สำนักงานคณะกรรมการพัฒนาระบบราชการ
== เครื่องราชอิสริยาภรณ์ ==
== อ้างอิง ==
บุคคลจากจังหวัดสมุทรสาคร
คุณหญิง
บุคคลจากคณะนิติศาสตร์ มหาวิทยาลัยธรรมศาสตร์
บุคคลผู้ได้รับรางวัลครุฑทองคำ
ข้าราชการพลเรือนชาวไทย
สมาชิกสภานิติบัญญัติแห่งชาติ
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ จ.จ.
ผู้ได้รับเหรียญจักรพรรดิมาลา
เลขาธิการคณะกรรมการกฤษฎีกา
กรรมการกฤษฎีกาไทย
ศิษย์เก่าจากมหาวิทยาลัยมิชิแกน
ทานากะ ชินเบ

ทานากะ ชินเบ (,2375-11 กรกฎาคม 2406) หนึ่งในสี่มือสังหารชื่อดังแห่งยุค บากูมัตสึ ซึ่งรับใช้ ทาเกจิ ซูอิซัง ผู้นำกลุ่ม ภักดีแห่งโทซะ ที่มีเป้าหมายเพื่อโค่นล้มรัฐบาลเอโดะ และฟื้นฟูพระราชอำนาจขององค์พระจักรพรรดิ
ทานากะฆ่าตัวตายเมื่อวันที่ 11 กรกฎาคม พ.ศ. 2406 ด้วยการกระทำเซ็ปปูกุ
ผู้ลอบสังหารชาวญี่ปุ่น
สนามกีฬาโอลิมปิกกวางตุ้ง

สนามกีฬาโอลิมปิกกวางตุ้ง  เป็นสนามกีฬาที่ตั้งอยู่ในนครกว่างโจว มณฑลกวางตุ้ง ประเทศจีน เริ่มก่อสร้างในปี ค.ศ. 1998 แล้วเสร็จในปี ค.ศ. 2001
ในปี ค.ศ. 2010 สนามกีฬาแห่งนี้เป็นสนามกีฬาหลักของกีฬาเอเชียนเกมส์ 2010 ที่ประเทศจีนเป็นเจ้าภาพ อย่างไรก็ตามพิธีเปิดและปิดการแข่งขันมิได้จัดที่นี่ แต่จัดที่เกาะไห่ซิงซากลางแม่น้ำซูเจียงแทน
==อ้างอิง==
สนามกีฬาในประเทศจีน
กวางตุ้ง
สิ่งก่อสร้างในกว่างโจว